கேள்வி: தோல் சிவத்தல் தொற்று குறித்து விரிவாக சொல்லுங்கள்.
பதில்: தோல் சிவத்தல் தொற்று (''erythema infectiosum'' or ''fifth disease'') என்பது பர்வோவைரசு பி 19 என்ற வகை வைரசின் பல்வேறு வெளிப்பாடுகளில் ஒன்றாகும். இதை ஐந்தாவது நோய் என்ற பெயராலும் குறிப்பிடுவர். தோலில் சொறி போன்ற மாற்றத்தை ஏற்படுத்தும் குழந்தை பருவ நோய்களின் நிலையான பட்டியலில் தோல் சிவத்தல் தொற்று என்ற இந்தநோய் ஐந்தாவது இடத்தைப் பிடிப்பதால் ஐந்தாவது நோய் என்ற பெயர் இதற்கு வைக்கப்பட்டது. தட்டம்மை, செங்காய்ச்சல், ரூபெல்லா, டியூக்சு நோய் போன்ற நோய்கள் முறையே முதல் நான்கு இடங்களைப் பிடித்துள்ள தொற்று நோய்களாகும். ரோசியோலா எனப்படும் செம்புள்ளி தொற்று நோய் இவ்வரிசையில் ஆறாம் இடத்தைப் பிடிக்கிறது. நான்காம் நோய் எனப்படும் டியூக்சு நோயை வரிசைப்படுத்தியதில் மட்டும் கருத்து வேறுபாடுகள் நீடிக்கின்றன.
கேள்வி: தோல் சிவத்தல் தொற்று - பரவுதல் என்பது என்ன?
பதில்: ஐந்தாவது நோயான தோல் சிவத்தல் நோய் சுவாச சுரப்பிகளான உமிழ்நீர், சளி போன்றவைகளின் மூலம் பரவுகிறது. பாதிக்கப்பட்ட இரத்தத்துடன் தொடர்பு கொள்வதன் மூலமும் பரவுகிறது. ஆரம்ப நோய்த்தொற்றுக்கும் அறிகுறிகளின் தொடக்கத்திற்கும் இடையிலான அடைகாப்புக் காலம் பொதுவாக 4 முதல் 21 நாட்கள் வரையிலான காலமாகும். அறிகுறிகள் தோன்றுவதற்கு முன்னர் ஐந்தாவது நோயால் பாதிக்கப்பட்ட நபர்கள் தொற்று நோயாளிகளாகவே உள்ளனர். பள்ளி குழந்தைகள், பகல்நேரப் பணியாளர்கள், ஆசிரியர்கள் மற்றும் பெற்றோர்கள் பெரும்பாலும் இவ்வைரசால் பாதிக்கப்படுகிறார்கள். நோயின் அறிகுறிகள் தென்படும்போது பரவும் ஆபத்து குறைவேயாகும். எனவே அறிகுறி தென்பட்ட நபர்கள் தனிமைப்படுத்தப்பட வேண்டியதில்லை.
கேள்வி: தோல் சிவத்தல் தொற்று - சிகிச்சை பற்றி தகவல் சொல்.
பதில்: நோயாளியின் உடல் ஒத்துழைத்தால் சிகிச்சை மூலம் தொற்றை கட்டுப்படுத்த முடியும். எளிய காய்ச்சலடக்கி மருந்துகள் இதற்கு பயன்படுத்தப்படுகின்றன. . சிவந்து போதல் நோயில் பொதுவாக நமைச்சல் இருக்காது ஆனால் லேசான வலி வேதனை தரக்கூடியதாக இருக்கும். இந்த நோய்க்கு குறிப்பிட்ட சிரப்பு சிகிச்சை எதுவும் பரிந்துரைக்கப்படவில்லை.
கேள்வி: தோல் சிவத்தல் தொற்று - தொற்றுநோய் பற்றி தகவல் சொல்.
பதில்: குழந்தைகள் அனைவருக்குமான பொதுவான நோயென்றாலும் 5 முதல் 15 வயது வரையிலான குழந்தைகளே இந்நோயால் அதிகம் பாதிக்கப் படுகின்றர்.. பொதுவாக இந்த நோயால் இளம்வயதில் பாதிக்கப்படுபவர்கள் முதிர்வயது அடையும் நேரத்தில் முன்னதாக நோய்த்தொற்று ஏற்பட்டதைத் தொடர்ந்து அவர்களே நோயெதிர்ப்பு சக்தியாக மாறியிருப்பார்கள். குறிப்பாக மழலையர் பள்ளிகள், பாலர் பள்ளிகள் மற்றும் தொடக்கப் பள்ளிகளில் நோய்தொற்று பெருமளவில் உண்டாகிறது. தோல் சிவந்து போதல் நோய்த் தொற்றுநோய் பள்ளிகள் மற்றும் பகல்நேரக் குழந்தைகள் காப்பக பணியாளர்களுக்கு ஒரு தொழில் சவாலாக அமைகிறது. மனித பர்வோவைரசு பி 19 தொற்றுக்கு தடுப்பூசி எதுவும் இதுவரை கண்டுபிடிக்கப் படவில்லை. இருப்பினும் தடுப்பூசி ஒன்றை உருவாக்க முயற்சிகள் மேற்கொள்ளப்பட்டு வருகிறது.
கேள்வி: தோல் சிவத்தல் தொற்று - வரலாறு பற்றி நீங்கள் என்ன அறிந்துள்ளீர்கள்?
பதில்: தோல் சிவத்தல் தொற்று நோய் அல்லது இதைப்போல தோன்றும் ஒருவகை நோயை முதன்முதலில் ராபர்ட் வில்லன் 1799 ஆம் ஆண்டில் ருபியோலா, சைன் கேடார்கா என்று விவரித்தார்.1889 ஆம் ஆண்டில் அன்டன் திச்சாமர் இதை ரூபெல்லாவின் ஒரு மாறுபாடு என்றார்.1896 ஆம் ஆண்டில் இது தனித்துவம் மிக்கதென அடையாளம் காணப்பட்டது. 1899 ஆம் ஆண்டில் எரித்மா இன்பெக்டியோசம் என்ற பெயர் இதற்கு அளிக்கப்பட்டது. ஐந்தாவது நோய்" என்ற சொல் 1905 ஆம் ஆண்டில் உருசிய-பிரெஞ்சு மருத்துவர் லியோன் செயின்னிசேவால் உருவாக்கப்பட்டது. இவர் மிகவும் பொதுவாக எண்ணிக்கை அடிப்படையிலான ஆறு முக்கியமான குழந்தைப்பருவ அரும்புகளின் வகைப்பாட்டையே முன்மொழிந்தார். [https://jamanetwork.com/journals/jama/article-abstract/656984 Robert R. Briney. Primary Cutaneous Actinomycosis][https://jamanetwork.com/journals/jama/article-abstract/376218 David M. Morens. Fifth Disease: Still Hazy After All These Years][https://books.google.com/books?id=ksSkuSLzXJsC&pg=PA446&lpg=PA446&dq= Dictionary of Virology][https://books.google.com/books?id=5l2lbD4A9SUC&pg=RA1-PA24&lpg=RA1-PA24&dq= St. Louis Courier of Medicine (1906)][https://books.google.com/books?id=I6bqb6Z8MC8C&pg=PA710&lpg=PA710&dq= Principles and Practice of Clinical Virology] இந்த வைரசு முதன்முதலில் 1957 ஆம் ஆண்டு பென்சில்வேனியா பல்கலைக்கழகத்தில் பணியாற்றிய வெர்னர், பிராச்மேன் மற்றும் பலரால் விவரிக்கப்பட்டது.